laion/Wikipedia-Exotic huggingface dataset:
בלקלאווה

האם התכוונתם ל... בלקלאווה (עיר) – עיר בחצי האי קרים וחלק מהרשות המקומית של סבסטופול. בלקלאווה (בגד) – כיסוי ראש המכסה את כל הראש ומותיר רק חלק מהפנים חשוף.
סויוז TMA-09M

סויוז TMA-09M (ברוסית:Союз TMA-09M) היא חללית סויוז ששוגרה לחלל ב-29 במאי 2013 מקוסמודרום בייקונור ונחתה ב-11 בנובמבר 2013. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 36 לתחנת החלל הבין-לאומית. רוסיה פיודור יורצ'יחין - מפקד ארצות הברית קרן נייברג - מהנדס טיסה איטליה לוקה פרמיטנו - מהנדס טיסה רוסיה מיכאיל טיורין - מפקד ארצות הברית ריצ'רד מסטרקיו - מהנדס טיסה יפן קואיצ'י וקאטה - מהנדס טיסה חללית "סויוז TMA-09M" שוגרה ב-29 במאי 2013 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית כעבור 6 שעות והתחברה למודול "ראסווט". באותה עת בתחנת החלל שהתה משלחת מס' 36 בפיקוד פאבל וינוגרדוב. צוות החללית הצטרף למשלחת שהורחבה בעקבות כך ל-6 חברים. בהמשך הם עברו ל משלחת מס' 37. "סויוז TMA-09M" נשארה מחוברת לתחנת החלל כחללית חירום. ב-1 בנובמבר חללית התנתקה ממודול "ראסווט" ולאחר מספר שעות התחברה למודול "זבזדה" של תחנת החלל. התמרון בוצע לצורך שחרור מודול "ראסווט" לחיבור חללית סויוז TMA-11M בהמשך. ב-11 בנובמבר 2013 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. החללית נחתה בשטח קזחסטן. ניתוק החללית מתחנת החלל סימן סיום פעילות משלחת מס' 37 לתחנת החלל הבין-לאומית. מדיה וקבצים בנושא סויוז TMA-09M בוויקישיתוף מידע על הטיסה מידע על המשימה
מרכז עקמומיות

בגאומטריה, מרכז עקמומיות של עקומה בנקודה נמצא על הווקטור הנורמלי בנקודה, במרחק מהעקומה השווה לרדיוס העקמומיות שלה. מרכז העקמומיות נמצא באינסוף כאשר העקמומיות היא אפס. מרכז העקמומיות הוא מרכז המעגל הנושק לעקומה, ובהתאם לכך כאשר העקומה היא קשת מרכז העקמומיות לכל נקודותיה הוא מרכז המעגל שהקשת היא חלק ממנו. קושי הגדיר את מרכז העקמומיות C כנקודת החיתוך של שני קווים נורמליים קרובים עד אינסוף לעקומה. המקום הגאומטרי של מרכזי העקמומיות לכל נקודה בעקומה הוא האבולוט של העקומה. מונח זה משמש בדרך כלל באופטיקה בחקר עדשות ומראות (ראו רדיוס עקמומיות (אופטיקה)). ניתן להגדיר את מרכז העקמומיות גם כמרחק בין הנקודה שאלי מתכנסות כל הקרניים הנופלות על עדשה או מראה (במקרה של עדשות קמורות ומראות קעורות) או מתפצלות ממנה (במקרה של עדשות קעורות או מראות קמורות) לבין העדשה/מראה עצמה. מרכז עקמומיות, באתר MathWorld (באנגלית) Hilbert, David; Cohn-Vossen, Stephan (1952), Geometry and the Imagination (2nd ed.), New York: Chelsea, ISBN 978-0-8284-0087-9 Borovik, Alexandre; Katz, Mikhail G. (2011), "Who gave you the Cauchy--Weierstrass tale? The dual history of rigorous calculus", Foundations of Science, 17 (3): 245–276, arXiv:1108.2885, doi:10.1007/s10699-011-9235-x, S2CID 119320059 Trinklein, Frederick E. (1992). Modern physics (7th ed.). Austin: Holt, Rinehart and Winston. ISBN 0-03-074317-6. OCLC 25702491.{{cite book}}: תחזוקה - ציטוט: date and year (link)
Animal

האם התכוונתם ל... Animal (אלבום של סקאזי) – אלבום של סקאזי Animal (אלבום של קשה) – אלבום של קשה Animal (שיר של טרוי סיון) – שיר של טרוי סיון
סויוז TMA-10M

סויוז TMA-10M (ברוסית:Союз TMA-10M) היא חללית סויוז ששוגרה לחלל ב-25 בספטמבר 2013 מקוסמודרום בייקונור ונחתה ב-11 במרץ 2014. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 37 לתחנת החלל הבין-לאומית. רוסיה אולג קוטוב - מפקד ארצות הברית מייקל הופקינס - מהנדס טיסה רוסיה סרגיי ריאזאנסקי - מהנדס טיסה רוסיה אלכסנדר סקבורצוב - מפקד ארצות הברית סטיבן סוואנסון - מהנדס טיסה רוסיה אולג ארטמייב - מהנדס טיסה חללית "סויוז TMA-10M" שוגרה ב-26 בספטמבר 2013 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית כעבור 6 שעות והתחברה למודול "פואיסק". באותה עת בתחנת החלל שהתה משלחת מס' 37 בפיקוד פיודור יורצ'יחין. צוות החללית הצטרף למשלחת שהורחבה בעקבות כך ל-6 חברים. במהשך הם עברו למשלחת מס' 38. "סויוז TMA-10M" נשארה מחוברת לתחנת החלל כחללית חירום. ב-10 במרץ 2014 החללית התנתקה מתחנת החלל (לאחר החלטה על הקדמת חזרה עקב תנאי מזג האוויר באזור הנחיתה) וחזרה לכדור הארץ בלילה 11 במרץ עם אותו צוות שהיה בהמראה. הנחיתה בוצע ללא בעיות מיוחדות וחללית נחתה בשטח קזחסטן. ניתוק החללית מתחנת החלל סימן סיום פעילות משלחת מס' 38 לתחנת החלל הבין-לאומית. מדיה וקבצים בנושא סויוז TMA-10M בוויקישיתוף מידע על הטיסה מידע על המשימה
מרקקה

מרקקה היא כלי קיבול שנועד לכך שירקו לתוכו, בעיקר טבק לעיסה. מרקקות משמשות גם ברפואת שיניים. בדרום-מזרח אסיה השתמשו במרקקות במשך מאות שנים. הן הופיעו בארצות הברית ובבריטניה בסביבות שנת 1840. בארץ ישראל הותקנו מרקקות בכניסה למבני ממשל בתקופת המנדט הבריטי, וזאת לאור הנוהג המקומי, שהיה נפוץ עד שלהי תקופת המנדט, לירוק בכניסה למבנים אלה על מנת לנקות את הפה מאבק הרחובות. דוגמה למרקקה מעין זו מצויה בכניסה לבניין עיריית חיפה גם כיום. לקראת סוף המאה ה-19 היו מרקקות פריט נפוץ בבתי מרזח, מלונות, חנויות, בנקים, קרונות רכבת, ומקומות אחרים שבהם נהגו אנשים (בעיקר גברים) להתכנס. מרקקות יוצרו לרוב מפליז, אך גם מחומרים פשוטים כמו ברזל ועד זכוכית מעוצבת ופורצלן. במקומות מפוארים כמו מלונות פאר היו מרקקות מקושטות בהידור. למרקקה יש תחתית שטוחה וכבדה, כדי למנוע התהפכות, עם שפה פנימית כדי להקשות עוד יותר על גלישת הרוק במקרה של התהפכות. ישנן מרקקות בעלות מכסה, אך רובן נטולות חלק זה. ישנן גם מרקקות בעלות פקק בתחתיתן, כדי להקל על הניקוז והניקוי. השימוש במרקקות נחשב לשיפור בהרגלי הציבור ובבריאותו, שכן קודם לכן נהגו לירוק על הרצפה ועל המדרכות ברחובות. במקומות רבים נחקקו חוקים נגד יריקה בציבור שלא במרקקה. חקיקה זו עוררה התנגדות בשעתה, שכן היא נתפשה, בקרב חלק מהציבור, כפגיעה בזכויות הפרט. עם זאת, רוב הציבור האמריקאי תמך בשימוש במרקקות, ונערי הצופים ארגנו פעילויות לצביעת הודעות "DO NOT SPIT ON THE SIDEWALK" (לא לירוק על המדרכה) על מדרכות הערים. בשלט שיוצר בכמות גדולה והיה נפוץ בבתי מרזח רבים נכתב: מרקקות היו שימושיות במיוחד לאנשים שסבלו משחפת, אשר פלטו ליחה בעת השיעול. במרקקות ציבוריות נהגו לשים לפעמים תמיסות חומר מחטא כמו פנול כדי למנוע התפרצות מחלות. בתחילת המאה העשרים המליצו רופאים לחולי שחפת לשאת עמם "מרקקת כיס" ולא להשתמש במרקקות ציבוריות. היו אלו צנצנות בעלות מכסה הדוק אשר החולים יכלו לקחת לכל מקום. ישנם חולי שחפת אשר משתמשים במרקקות אישיות כאלו גם כיום. לאחר מגפת השפעת הספרדית של 1918, פחת הנוהג של יריקה בפומבי, הן בשל מודעות גוברת להיגיינה והן מסיבות של נימוסין בציבור. גומי לעיסה החליף את הטבק כחומר הלעיסה הנפוץ בקרב צעירים. סיגריות נחשבו היגייניות יותר מאשר טבק הלעיסה. מרקקות היו עדיין נפוצות בסוף שנות השלושים, אולם רובן נעלמו עם מסעי איסוף המתכות בזמן מלחמת העולם השנייה. בסין בזמן שושלת צ'ינג הייתה מונחת לפני הקיסר מרקקה עשויה זהב בטקסים רשמיים. לאחר הקמת הרפובליקה העממית הסינית בשנת 1949 נפוצו מרקקות בכל קרן רחוב, כמו גם בבתים. היצור ההמוני של מרקקות היה חלק מניסיון לחנך את הציבור הסיני לא לירוק על הרצפה - מנהג שהיה נפוץ בקרב הסינים. המרקקות הסיניות היו עשויות מפורצלן לבן, ולעיתים קושטו מבחוץ במוטיבים סיניים. מרקקות היו בשימוש בטקסים רשמיים, גם על ידי מנהיגי סין; אולם הנוהג היה לשנינה בתקשורת העולמית, והמרקקות נעלמו גם מנוף סין לקראת סוף שנות השמונים. מרקקות הן מראה נדיר כיום. הן עדיין משמשות ייננים הטועמים יין, אשר טועמים לגימה קטנה ויורקים אותה למרקקה המלאה בנסורת, כדי למנוע שכרות. גם טועמי קפה ותה מקצועיים משתמשים במרקקות. רופאי שיניים מספקים מרקקות למטופלים. אוסף מרקקות מרקקות כיס
אגודת הגל של אמריקה

אגודת הגל של אמריקה (באנגלית: Hegel Society of America ; בראשי תיבות: HSA) נוסדה בשנת 1968 בסימפוזיון וופורד בספרטנבורג, דרום קרוליינה Spartanburg, South Carolina, ארצות הברית. על פי אמנת האגודה, מטרה היא לקדם את חקר הפילוסופיה של גאורג וילהלם פרידריך הגל, את מקומה בתולדות המחשבה, את יחסה לתנועות חברתיות, פוליטיות ותרבותיות, וכן את הרלוונטיות שלה לתחומי ידע עכשוויים. חברי האגודה מתכנסים אחת לשנתיים לסמינרים משותפים בני שלושה ימים. מפגשים אלה מציגים תוכנית בנושא שנבחר בהצבעה דמוקרטית בישיבה הקודמת, וההליכים של כל מפגש מאז 1982 פורסמו. חוקרי אגודת HSA משתפים פעולה עם חוקרים מהמוסדות הבאים: אגודת הגל של בריטניה הגדולה אגודת הגל הבינלאומית (Internationale Hegel-Vereinigung) אחוות הגל הבינלאומית (Internationale Hegel-Gesellschaft) מרכז הגל למחקר ותיעוד (Centre de recherche et de documentation sur Hegel) בצרפת ארכיון הגל באוניברסיטת רוהר בוכום כתב העת הרשמי של האגודה הוא The Owl of Minerva (הינשוף של מינרווה). כתב העת עובר זוכה לביקורת עמיתים ומתפרסם פעמיים בשנה בגיליונות אביב וסתיו. מאז 1969, פרסם כתב העת כ-1,000 מאמרים, סקירות, דיונים, תרגומים ומידע ביבליוגרפי על מחקר עדכני בלימודי הגל. כל חברי אגודת הגל האמריקאית מקבלים מנוי מודפס לינשוף, וגרסאות מודפסות או אלקטרוניות מופצות ליותר מ-180 ספריות ברחבי העולם. החברות והפצת כתב העת בפורמטים מודפסים ואלקטרוניים מנוהלים על ידי ארגון העל של מרכז התיעוד לפילוסופיה (Philosophy Documentation Center). The Owl of Minerva מצורף לאינדקס בחיפוש אקדמי, ArticleFirst, Current Abstracts, Expanded Academic ASAP, Index Philosophicus, InfoTrac OneFile, ביבליוגרפיה בינלאומית של ספרות תקופתית (IBZ), ביבליוגרפיה פילוסופית בינלאומית, האגודה לשפות מודרניות (MLA), אינדקס כתבי עת מקוון, אינדקס הפילוסופים, אינדקס מחקר פילוסופיה, PhilPapers ו-TOC Premier. אתר האינטרנט הרשמי של אגודת הגל של אמריקה אתר כתב העת The Owl of Minerva About Us - The Hegel Society of America (HSA) - Membership Services, www.pdcnet.org The Owl of Minerva - The Journal of the Hegel Society of America, www.pdcnet.org (באנגלית)
יממה כוכבית

יממה כוכבית (יממה סדרלית) הוא פרק הזמן שבמהלכו כדור הארץ עושה סיבוב מלא סביב צירו (360°) ומגיע לאותו מצב ביחס לכוכבים. יממה כוכבית אורכת 23 שעות, 56 דקות ו-4 שניות. את מדידת היממה הכוכבית ניתן לבצע על ידי מדידת פרק הזמן שבין ההופעה של כוכב מסוים בנקודה מסוימת בכיפת השמים בשני ימים עוקבים. היממה בת 24 שעות בדיוק בה רגילים להשתמש היא פרק הזמן שבו משלים כדור הארץ סיבוב שלם על צירו - ביחס לשמש. ונקראת יממה שמשית. כדור הארץ משלים הקפה מלאה סביב צירו (360°) אחת ל-23 שעות 56 דקות ו 4 שניות. היות שבאותו זמן כדור הארץ גם ממשיך בתנועתו להקפת השמש, הוא נזקק ל4 דקות נוספות על מנת לשוב לאותה הנקודה בדיוק ביחס לשמש, שהוא בעצם סיבוב של כ-361°. 4 הדקות הללו משלימים את היממה השמשית ל24 שעות בדיוק. היממה בת 24 שעות בדיוק בה רגילים להשתמש נקראת 'היממה השמשית הממוצעת' והיא מבטאת את סיבוב של כדור הארץ על צירו ביחס לשמש משום שלשמש השפעה אקוטית על כדור הארץ. הפער בין היממה הכוכבית ליממה השמשית של כ4 דקות מדי יום, יוצרת שינוי מעגלי ביחס שבין מופע הכוכבים והשמש בכיפת השמים. לדוגמה: אם היום נצפה ברגולוס במצהר בשעה כל שהיא מחר בשעה זו הוא יראה במיקום מעט שונה משום שהשעה היא ביחס ליממה השמשית ומאתמול קיים ביניהם פער של 4 דקות. כמו כן מיקום הכוכב בשמים ביחס לשמש ישתנה בעקבות פער ההקיף של כדור הארץ על צירו ביחס לשמש והכוכבים. שינוים אלו ישובו ויתאפסו אחת לשנה על פי מעגליות מסלול כדור הארץ סביב השמש. בדומה לכך הפער בין היממה השמשית ליממה השמשית הממוצעת יוצר שינויים מעגליים במופע השמש בכיפת השנים הנקרא אנלמה. יממה יממה שמשית סיבוב כדור הארץ מדיה וקבצים בנושא יממה כוכבית בוויקישיתוף יממה כוכבית, באתר אנציקלופדיה בריטניקה (באנגלית) 2.16 יממה כוכבית ויממה שמשית | מצפה הכוכבים כנרת ההבדל בין יממה שמשית ליממה כוכבית, באתר FXP
קח את הכסף וברח

קח את הכסף וברח (באנגלית: Take the Money and Run) הוא סרט קומדיית פשע מוקומנטרית אמריקאי משנת 1969 בבימויו של וודי אלן שגם כתב את התסריט ומככב בו בתפקיד ראשי עם ג'נט מרגולין (אנ'). העלילה היא על חייו של עבריין, שלומיאל חסר מזל, והיא מתוארת בצורה מוקומנטרית על ידי קריין ועל ידי עדים המספרים עליו, בעיקר הוריו המופיעים בסרט בתחפושת כדי שלא יזהו אותם. וודי אלן ומיקי רוז היו מועמדים לפרס גילדת הכותבים של אמריקה על תסריט קומדיה מקורי. וודי אלן היה מועמד גם ל-Laurel Awards על משחקו בסרט. הסרט היה מועמד על ידי מכון הסרטים האמריקאי לרשימת מאה שנים... מאה ציטוטים ולרשימת "מאה שנים...מאה צחוקים". סצנות בית הכלא צולמו בבית הסוהר סן קוונטין. וירג'יל סטארקוול (וודי אלן) גדל בשכונת עוני בניו ג'רזי. בילדותו היה קטן מנומש וממושקף וקבל מכות מילדי השכונה. התחיל לנגן בצ'לו אך ללא כישרון. עסק בגנבות קטנות עד שנתפס לאחר שניסה לגנוב שק כסף ממכונית ברינקס. הוא נדון לחמש שנות מאסר וניסה לברוח על ידי פיסול אקדח מחבילת סבון ואיום על השומרים. לרוע מזלו ירד אז גשם והאקדח נמס. הוא נדון לתוספת שנתיים אך קיבל שחרור לערבות לאחר שהתנדב לקבל חיסון ניסיוני שבעקבותיו הפך לזמן קצר ליהודי חרדי. הוא ממשיך בגניבות קטנות עד שנתקל בפארק בבחורה יפה בשם לואיז (ג'נט מרגולין) שממנה התכוון לגנוב אך נדהם מיופייה. הם מטיילים והיא מגלה לו שגם היא גדלה בבית הרוס. למרות צורתו וההיסטוריה העבריינית שלו היא מתאהבת בו. כדי לקיים את עצמם וירג'יל מבצע שוד בנק. הוא נותן לכספר פתק ובו נכתב כי זה שוד וכי יש לו אקדח. כתב היד אינו ברור ונקראים מנהלים נוספים כדי להבין אותו עד שלבסוף הוא נתפס ומוחזר לכלא. בכלא הוא מתכנן בריחה עם עוד שני עבריינים אך לבסוף מצליח לברוח בעצמו, מגיע ללואיז וכעבור זמן הם מתחתנים ונולד להם בן. בינתיים מזהה אותו אישה בשם מיס בלייר וסוחטת אותו אך לבסוף הוא מחסל אותה. וירג'יל כעת חסר פרוטה ומתכנן עם עבריינים שוד בנק גדול. השוד כמעט מצליח אלא שבאותו זמן מתפרצת קבוצת שודדים נוספת והם מתחילים להתווכח אחד עם השני עד שנתפסים כולם ונדונים למאסר עם עבודת פרך של חציבה כשכולם קשורים בשלשלאות ברזל. גם כאן מצליח וירג'יל לברוח ביחד עם חבריו הקשורים. הוא חוזר ללואיז ומתחיל בקריירה מצליחה של שוד בנקים. הוא מתפרסם ברחבי ארצות הברית ואנשים מעריצים אותו. אדגר הובר ראש ה-FBI מודאג וחושב שזו מזימה נגד ארצות הברית. לבסוף נתפס וירג'יל לאחר שהוא מנסה לשדוד חבר שלו שהתברר שהוא סוכן FBI. הוא נדון ל-800 שנות מאסר ובשיחה עם עורך הדין שלו הוא מגלה כמה טוב להיות שודד ומקווה להקלה בעונש ל-400 שנות מאסר. בראיון הוא מגלף אקדח מגוש סבון ושואל אם יורד גשם בחוץ. קח את הכסף וברח, באתר אנציקלופדיה בריטניקה (באנגלית) "קח את הכסף וברח", במסד הנתונים הקולנועיים IMDb (באנגלית) "קח את הכסף וברח", באתר AllMovie (באנגלית) "קח את הכסף וברח", באתר Rotten Tomatoes (באנגלית) "קח את הכסף וברח", באתר Box Office Mojo (באנגלית) "קח את הכסף וברח", באתר Metacritic (באנגלית) "קח את הכסף וברח", באתר אידיבי "קח את הכסף וברח", במסד הנתונים הקולנועיים KinoPoisk (ברוסית) קדימון לקח את הכסף וברח, באתר יוטיוב הבריחה עם אקדח הסבון, באתר יוטיוב וירג'יל ולואיז נפגשים לראשונה, באתר יוטיוב קח את הכסף וברח, באתר TCM מנגינת הנושא הראשי של קח את הכסף וברח, באתר יוטיוב
לוקה בוז'יץ'

לוקה בוז'יץ' (בקרואטית: Luka Božić; נולד ב-29 באפריל 1996) הוא כדורסלן קרואטי המשחק בעמדת הסמול פורוורד בליידה מליגת העל הספרדית בכדורסל. בוז'יץ', שנולד בביילובאר, קרואטיה, שיחק בליגה הקרואטית השנייה במדי ק.ק. ביילובאר בין 2012 ל-2014, אז נרכש על ידי ק.ק. זאגרב מהליגה הראשונה, ב-2014. במהרה הוא ביסס את עצמו כקלעי מוביל, עם ממוצע של 15.1 נקודות למשחק בעונת 2014/15. בעונה הבאה הוא הגדיל את הממוצע שלו ל-17.3 נקודות למשחק, תוך קליעה ב-48.4% מהשדה ו-38.4% משלוש. בעונת 2016/17 הוא סיים כסגן מלך הסלים של הליגה הקרואטית, ורשם ממוצעים של 22.2 נקודות, 6.8 ריבאונדים ו-6.0 אסיסטים ב-24 משחקים, והעמיד אחוזים גבוהים של 57.6% בתוך קשת השלוש ו-31.5% מחוצה לה. באפריל 2017 נרשם בוז'יץ' לדראפט ה-NBA ‏2017, אך לא נבחר בו. בספטמבר 2017 חתם בוז'יץ' לשנתיים בזאדאר, וסיים כמלך הריבאונדים של הליגה האדריאטית בשתי העונות בהן שיחק בקבוצה (2017/2018 ו-2018/2019, עם 7.8 ו-7.2 כדורים חוזרים למשחק, בהתאמה). ב-2019 חתם בוז'יץ' בבודוצ'נוסט פודגוריצה מליגת העל המונטנגרית בכדורסל, הליגה האדריאטית והיורוקאפ. ב-15 משחקים הוא העמיד ממוצעים נמוכים יחסית של 3.5 נקודות ו-1.5 ריבאונדים למשחק, ולא שיחק כלל בעונת 2020/21. ביולי 2021 חתם בוז'יץ' בשירוקי מליגת העל הבוסנית בכדורסל, ורשם במדיה ממוצעים של 21.5 נקודות ו-7 ריבאונדים ב-13 משחקים בליגה האדריאטית השנייה. באוגוסט 2022 חזר בוז'יץ' לזאדאר, וחתם על חוזה קצר טווח עם אפשרות לחידוש. בעונת 2022/2023 העמיד בוז'יץ' ממוצעים של 22 נקודות, 9.8 ריבאונדים ו-6.4 אסיסטים ב-25 משחקים בעונה הסדירה של הליגה האדריאטית, ונבחר ל-MVP של הליגה האדריאטית. הוא סיים כמלך הריבאונדים של הליגה בפעם השלישית, וזכה עם זאדאר באליפות קרואטיה. ב-17 בנובמבר 2023 רשם את הטריפל דאבל השלישי בהיסטוריה של הליגה האדריאטית, כשקלע 28 נקודות, קטף 14 ריבאונדים ומסר 10 אסיסטים בניצחון 82–75 על ק.ק. ספליט. בסיום עונת 2023/2024 נבחר שוב ל-MVP של הליגה האדריאטית, בה הודחה קבוצתו ברבע הגמר. ב-17 ביולי 2024 חתם בוז'יץ' בוולנסיה מליגת ה-ACB הספרדית והיורוקאפ, אך לעונת 2024/25 הושאל לליידה, שזה עתה עלתה מליגת המשנה. בוז'יץ' שיחק בעיקר בנבחרת הלאומיות הצעירות של קרואטיה. הוא הופיע במדיה באליפות אירופה בכדורסל עד גיל 16 2012, אליפות אירופה בכדורסל עד גיל 18 2014 (בה זכה במדליית ארד), גביע העולם בכדורסל עד גיל 19 2015 (בו זכה במדליית כסף) ואליפויות אירופה לנבחרות עתודה ב-2015 וב-2016 (דרג ב'). פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר פיב"א החדש פרופיל, באתר הליגה האדריאטית "Luka Božić potpisao za Zadar". basketball.hr (בקרואטית). 2017-09-19. נבדק ב-2023-11-05. "Na žeton: Božić potpisao za Zadar do Božića uz mogućnost produženja do kraja sezone". basketball.hr (בקרואטית). 20 באוגוסט 2022. נבדק ב-2023-11-05. {{cite news}}: (עזרה) 2022/23 Regular Season NLB MVP: Luka Božić (Zadar) : ABA League, הליגה האדריאטית, ‏27 באפריל 2023 Luka Bozic enters ABA League history with third-ever triple-double, Eurohoops, ‏17 בנובמבר 2023 Luka Bozic will return to the BKT EuroCup with Valencia Basket, Eurohoops, ‏17 ביולי 2024
ארכיון הגל

ארכיון הגל (בגרמנית: Hegel-Archiv) נוסד ב-1958 בנורדריין-וסטפאליה כדי לעודד מאמצים היסטוריים-ביקורתיים לחקור את יצירותיו שנאספו של גאורג וילהלם פרידריך הגל. האקדמיה למדעים של נורדריין/וסטפאל והוצאת פליקס מיינר, המבורג, הם מוציאים לאור של יצירותיו של הגל שנאספו ותועדו. מאז 1968 משכנו של הארכיון בפקולטה לפילוסופיה, חינוך ועיתונאות של אוניברסיטת רוהר בוכום. השנתון ללימודי הגל (Hegel Studien) כתביה וכנסים; מבנה ספרייה מיוחד המכסה את עבודתם של תלמידי הגל; ספרות מחקרית שלמה לצד יצירותיו של הגל עצמו; המונוגרפיות של הגל עצמו. ארכיון הגל נוסד ב-1958 על ידי אוטו פוגלר (Otto Pöggeler) פילוסוף גרמני שהתמחה בגותם של הגל, היידגר, האידיאליזם הגרמני, ובפאול צלאן. וולטר יאשקה (Walter Jaeschke) ניהל את הארכיון וערך את כתב העת עד למותו בשנת 2022. הוא גם ערך את אסופת כל יצירותיו של הגל. יאשקה גם מחבר הספר Reason in Religion: the Foundation of Religion in Hegel's Philosophy משנת 1986.בשנת 1990, פרופסור יאשקה סייע לד"ר פיטר סי הודג'סון ולצוות חוקרים מאוניברסיטת קליפורניה בברקלי, בפרסם תרגום חדש להרצאותיו של הגל על הפילוסופיה של הדת (1818–1831). פרסום זה שינה באופן קיצוני את הכיוון של מחקרי הגל מהמאה ה-20, על פי כמה חוקרים מאגודת הגל של אמריקה.[דרוש מקור] כתב העת של הארכיון Hegel Studien נוסד ב-1961 ומהווה פורום לעבודות מחקר וביבליוגרפיה חדשה. ב-Hegel Studien התפרסמו מאמרים מאת אוטו פוגלר, ארנסט בלוך, הנס גאורג גדאמר, מרטין היידגר, קארל לוית', היינץ היימסות', דיטר הנריך, אנמרי גטמן-סיפרט, וולטר יאשקה, רוברט ברנדום, ג'ון סאליס, ורוברט פיפן. אתר האינטרנט הרשמי של ארכיון הגל (בגרמנית) Otto Pöggeler, Discogs (באנגלית) "Contents of Hegel Studien". אורכב מ-המקור ב-2015-03-02. נבדק ב-2017-08-14.
אגודת הגל של בריטניה הגדולה

אגודת הגל של בריטניה הגדולה (באנגלית: Hegel Society of Great Britain ; בראשי תיבות: HSGB) הוא ארגון דובר אנגלית המיועד לחוקרים וסטודנטים המתעניינים בכתביו של הפילוסוף גאורג וילהלם פרידריך הגל. נשיא האגודה המכהן הוא הפילוסוף הבריטי סטיבן הולגייט, בעוד הפילוסוף האמריקאי רוברט פיפין משמש נשיא של כבוד. ה-HSGB נוסד ב-1979, מונה למעלה מ-200 חברים ומתכנס לכנס מדי שנה. האגודה מוציאה לאור כתב עת דו-שנתי בשם Hegel Bulletin, המפורסם על ידי הוצאת אוניברסיטת קיימברידג'. תחום העיסוק של כתב העת נועד להיות רחב ככל הניתן, וכולל את כל ההיבטים של הגותו של הגל, והרלוונטיות שלו לתולדות הפילוסופיה, מן ההוגים השקדמו לו, כולל קאנט והאידיאליזם הגרמני, וכן הוגים שהושפעו מהגל כמו ההגליאנים השמאליים, האידיאליזם הבריטי, הפרגמטיזם האמריקאי, מרקסיזם ותיאוריה ביקורתית. לאגודה ערוץ יוטיוב שבו היא מפרסמת הרצאות ותכנים שונים הנוגעים לפילוסופיה של הגל. אתר האינטרנט הרשמי של אגודת הגל של בריטניה הגדולה סרטונים בערוץ של אגודת הגל של בריטניה הגדולה, באתר יוטיוב About the Hegel Society of Great Britain | Hegel Society of Great Britain (באנגלית בריטית) Conferences | Hegel Society of Great Britain (באנגלית בריטית) "Hegel Bulletin". Cambridge University Press. נבדק ב-11 במרץ 2016. {{cite web}}: (עזרה) Hegel Bulletin | Hegel Society of Great Britain (באנגלית בריטית) Hegel Society of Great Britain HSGB - YouTube, באתר יוטיוב
ניאד (סרט)

ניאד (באנגלית: Nyad) הוא סרט דרמת ספורט ביוגרפית אמריקאי בבימוים של אליזבת צ'אי וסרהלי (אנ') וג'ימי צ'ין (אנ'), ונכתב על ידי ג'וליה קוקס. בסרט מככבת אנט בנינג בתור השחיינית דיאנה ניאד, לצד ג'ודי פוסטר וריס איוואנס. הסרט מבוסס על האוטוביוגרפיה של ניאד "Find a Way". הקרנת הבכורה העולמית הייתה בפסטיבל הקולנוע ה-50 של Telluride ב-1 בספטמבר 2023. הוא עלה לאקרנים בבתי קולנוע נבחרים ב-20 באוקטובר 2023, וגם עלתה לשירות הזרמת המדיה נטפליקס. בסרט, דיאנה ניאד (אנט בנינג), מנסה ניאד לשחות מהוואנה שבקובה לקי וסט שבפלורידה ארצות הברית (177 ק"מ), ללא כלוב הגנה נגד כרישים. אנט בנינג - דיאנה ניאד ג'ודי פוסטר - בוני סטול ריס איוואנס - ברטלט קרלי רוטנברג - די בריידי ג'ינה י. - אנג'ל יאנגיהארה לוק קוסגרוב - לוק טיפל אריק טי מילר - ג'ק נלסון גרלנד סקוט - ג'ון רוז בינואר 2022, נמסר כי הסרט יעלה לשידור בשירות הזרמת המדיה נטפליקס, במרץ 2022, ההפקה החלה בתהליכים. "ניאד", במסד הנתונים הקולנועיים IMDb (באנגלית) "ניאד", באתר נטפליקס "ניאד", באתר AllMovie (באנגלית) "ניאד", באתר Rotten Tomatoes (באנגלית) "ניאד", באתר Metacritic (באנגלית) "ניאד", במסד הנתונים הקולנועיים KinoPoisk (ברוסית) Welk, Brian (March 4, 2021). "Annette Bening to Star as Cuba-to-Florida Swimmer Diana Nyad in Biopic From 'Free Solo' Directors". TheWrap. Retrieved May 15, 2022. Wiseman, Andreas (March 4, 2021). "Annette Bening To Star In Swimmer Biopic 'Nyad' From 'Free Solo' Directors & 'American Sniper' & 'The Imitation Game' Producers; CAA & STX Launch Sales — EFM Hot Package". Deadline Hollywood. Retrieved May 15, 2022. "NYAD". Netflix Media Center. Retrieved November 4, 2023. Prange, Stephanie (January 21, 2022). "Biopic 'Nyad' Heading to Netflix Starring Jodie Foster and Annette Bening". Media Play News. Retrieved May 15, 2022. San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית) The 96th Academy Awards | 2024, www.oscars.org, ‏2024-01-23 (באנגלית) Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית) 2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
אמנת ברן

האם התכוונתם ל... אמנת ברן להקמת איגוד הדואר העולמי (אנ') – אמנה משנת 1874 אמנת ברן להגנת יצירות ספרותיות ואמנותיות – אמנה משנת 1886 אמנת ברן למניעת שימוש בזרחן לבן בייצור גפרורים (אנ') – אמנה משנת 1906 אמנת ברן לשימור חיות בר ובתי גידול טבעיים באירופה (אנ') - אמנה משנת 1979